CELEX: 62011CJ0192
Language: el
Date: 2012-01-26 00:00:00
Title: Απόφαση του Δικαστηρίου (έβδομο τμήμα) της 26ης Ιανουαρίου  2012. # Ευρωπαϊκή Επιτροπή κατά Δημοκρατίας της Πολωνίας. # Παράβαση κράτους μέλους - Οδηγία 2009/147/ΕΚ - Διατήρηση των άγριων πτηνών - Περιεχόμενο του καθεστώτος προστασίας - Εξαιρέσεις από τις απαγορεύσεις που προβλέπονται στην οδηγία. # Υπόθεση C-192/11.

Απόφαση του Δικαστηρίου (έβδομο τμήμα) της 26ης Ιανουαρίου 2012 — Επιτροπή κατά Πολωνίας
      (Υπόθεση C‑192/11)
      «Παράβαση κράτους μέλους — Οδηγία 2009/147/ΕΚ — Διατήρηση των αγρίων πτηνών — Περιεχόμενο του καθεστώτος προστασίας — Εξαιρέσεις από τις απαγορεύσεις που προβλέπονται στην οδηγία»
      1.                     Περιβάλλον — Διατήρηση των αγρίων πτηνών — Οδηγία 2009/147 — Πεδίο εφαρμογής — Είδη πτηνών που ζουν εκ φύσεως σε άγρια κατάσταση
            στο ευρωπαϊκό έδαφος της Ένωσης — Υποχρέωση πλήρους και αποτελεσματικής προστασίας (Οδηγία 2009/147 του Ευρωπαϊκού Κοινοβουλίου
            και του Συμβουλίου, άρθρο 1) (βλ. σκέψεις 23-25)
      2.                     Προσφυγή λόγω παραβάσεως — Εξέταση του βασίμου από το Δικαστήριο — Κατάσταση που πρέπει να λαμβάνεται υπόψη — Η κατάσταση
            κατά την εκπνοή της ταχθείσας με την αιτιολογημένη γνώμη προθεσμίας (Άρθρο 258 ΣΛΕΕ) (βλ. σκέψεις 27, 42)
      3.                     Πράξεις των οργάνων — Οδηγίες — Εκτέλεσή τους από τα κράτη μέλη — Εκτέλεση μέσω διοικητικών πρακτικών — Ανεπάρκεια (Άρθρο
            288, εδ. 3, ΣΛΕΕ· οδηγία 2009/147 του Ευρωπαϊκού Κοινοβουλίου και του Συμβουλίου) (βλ. σκέψη 48)
      4.                     Περιβάλλον — Διατήρηση των αγρίων πτηνών — Οδηγία 2009/147 —Μεταφορά στο εσωτερικό δίκαιο χωρίς νομοθετική πράξη — Όρια —
            Διαχείριση κοινής κληρονομιάς — Υποχρέωση των κρατών μελών να μεταφέρουν ακριβώς το περιεχόμενο της οδηγίας (Οδηγία 2009/147
            του Ευρωπαϊκού Κοινοβουλίου και του Συμβουλίου) (βλ. σκέψεις 56-58)
      5.                     Περιβάλλον — Διατήρηση των αγρίων πτηνών — Οδηγία 2009/147 — Εκτέλεσή της από τα κράτη μέλη —Προϋποθέσεις αναγνωρίσεως δυνατότητας
            εξαιρέσεων από τις απαγορεύσεις της οδηγίας (Οδηγία 2009/147 του Ευρωπαϊκού Κοινοβουλίου και του Συμβουλίου, άρθρο 9) (βλ.
            σκέψεις 72-73, 75, 78)
      Αντικείμενο 
      
         
               Παράβαση κράτους μέλους — Παράβαση των άρθρων 1, 5 και 9, παράγραφοι 1 και 2, της οδηγίας 2009/147/ΕΚ του Ευρωπαϊκού Κοινοβουλίου
                  και του Συμβουλίου, της 30ής Νοεμβρίου 2009, περί της διατηρήσεως των αγρίων πτηνών (ΕΕ L 20, σ. 7) — Πεδίο εφαρμογής — Περιορισμός
                  της προστασίας μόνο στα είδη πτηνών που ζουν στο εθνικό έδαφος — Εσφαλμένος ορισμός των προϋποθέσεων εξαιρέσεως από τις απαγορεύσεις
                  που προβλέπει η οδηγία 
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Η Δημοκρατία της Πολωνίας, μη καλύπτοντας με τα εθνικά μέτρα προστασίας όλα τα είδη πτηνών που ζουν εκ φύσεως σε άγρια κατάσταση
                     στο ευρωπαϊκό έδαφος των κρατών μελών και προστατεύονται δυνάμει της οδηγίας 2009/147/ΕΚ του Ευρωπαϊκού Κοινοβουλίου και του
                     Συμβουλίου, της 30ής Νοεμβρίου 2009, περί της διατηρήσεως των αγρίων πτηνών, καθώς και μη ορίζοντας ορθώς τις προϋποθέσεις
                     υπό τις οποίες χωρούν εξαιρέσεις από τις απαγορεύσεις της οδηγίας αυτής, παρέβη τις υποχρεώσεις που υπέχει από τα άρθρα 1,
                     5 και 9, παράγραφοι 1 και 2, της εν λόγω οδηγίας.
                  
               
            
         
                  2)
               
               
                  
               
               
                  	Καταδικάζει τη Δημοκρατία της Πολωνίας στα δικαστικά έξοδα.